ᱢᱚᱦᱤᱱᱤ ᱦᱟᱢᱤᱫ

ᱢᱚᱦᱤᱱᱤ ᱦᱟᱢᱤᱫ (ᱩᱨᱫᱩ: موہنی حمید; ᱑᱙᱒᱒ - ᱑᱖ ᱢᱮ ᱒᱐᱐᱙, ᱥᱤᱭᱟᱴᱮᱞ, ᱣᱟᱥᱤᱝᱴᱚᱱ) ᱡᱟᱦᱟᱸᱭ ᱫᱚ ᱟᱯᱟ ᱥᱟᱢᱤᱢ ᱥᱮ ᱥᱟᱢᱤᱢ ᱟᱯᱟ ᱧᱩᱛᱩᱢ ᱛᱮ ᱵᱟᱹᱲᱛᱤ ᱵᱟᱰᱟᱭᱚᱜᱼᱟ, ᱩᱱᱤ ᱫᱚ ᱯᱩᱭᱞᱩ ᱯᱟᱠᱤᱥᱛᱟᱱᱤ ᱨᱮᱰᱤᱭᱳ ᱵᱨᱚᱰᱠᱟᱥᱴᱟᱨ, ᱮᱸᱠᱚᱨ ᱟᱨ ᱮᱠᱴᱨᱮᱥ ᱮ ᱛᱟᱦᱮᱸ ᱠᱟᱱᱟ᱾ ᱑᱔ ᱟᱜᱚᱥᱴ ᱑᱙᱔᱗ ᱨᱮ, ᱡᱚᱠᱷᱚᱱ ᱯᱟᱠᱤᱥᱛᱟᱱ ᱯᱷᱩᱨᱜᱟᱹᱞ ᱮ ᱧᱟᱢ ᱠᱮᱫᱼᱟ, ᱩᱱ ᱡᱚᱠᱷᱚᱱ ᱢᱚᱦᱤᱱᱤ ᱫᱚ ᱯᱟᱠᱤᱥᱛᱟᱱ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱵᱨᱚᱰᱠᱟᱥᱴᱟᱨ ᱮ ᱵᱮᱱᱟᱣ ᱮᱱᱟ᱾ ᱢᱮ ᱒᱐᱐᱙ ᱨᱮ ᱡᱚᱠᱷᱚᱱ ᱩᱱᱤᱭᱟᱜ ᱜᱩᱨ ᱦᱩᱭᱮᱱᱟ, ᱩᱱ ᱡᱚᱠᱷᱚᱱ ᱨᱮᱰᱤᱭᱳ ᱯᱟᱠᱤᱥᱛᱟᱱ ᱨᱮᱭᱟᱜ ᱞᱟᱦᱚᱨ ᱥᱴᱩᱰᱤᱭᱳ ᱫᱚ ‘ᱢᱚᱦᱤᱱᱤ ᱦᱟᱢᱤᱫ ᱥᱴᱩᱰᱤᱭᱳ’ ᱢᱮᱱᱛᱮ ᱧᱩᱛᱩᱢ ᱠᱚ ᱫᱚᱦᱚ ᱠᱮᱫᱼᱟ᱾ ᱩᱱᱤ ᱫᱚ ᱡᱚᱨᱱᱟᱞᱤᱥᱴ ᱠᱟᱱᱣᱟᱞ ᱱᱟᱥᱤᱨ ᱤᱡ ᱮᱸᱜᱟᱛ ᱮ ᱛᱟᱦᱮᱸ ᱠᱟᱱᱟ᱾

ᱮᱛᱚᱦᱚᱵ ᱡᱤᱭᱚᱱ
ᱢᱚᱦᱤᱱᱤ (ᱡᱟᱱᱟᱢ ᱫᱚ ᱢᱚᱦᱤᱱᱤ ᱫᱟᱥ) ᱑᱙᱒᱒ ᱥᱟᱞ ᱨᱮ ᱵᱨᱤᱴᱤᱥ ᱥᱤᱧᱚᱛ ᱨᱮᱭᱟᱜ ᱵᱟᱴᱟᱞᱟ ᱨᱮ ᱡᱟᱱᱟᱢ ᱞᱮᱱᱟ᱾

ᱠᱮᱨᱤᱭᱟᱨ
ᱢᱚᱦᱤᱱᱤ ᱫᱚ ᱑᱙᱓᱙ ᱥᱟᱞ ᱨᱮ ᱑᱗ ᱵᱚᱪᱷᱚᱨ ᱩᱢᱮᱨ ᱨᱮ ᱚᱞ-ᱤᱱᱰᱤᱭᱟ ᱨᱮᱰᱤᱭᱳ ᱞᱟᱦᱚᱨ ᱨᱮ ᱥᱮᱞᱮᱫ ᱞᱮᱱᱟ᱾ ᱟᱹᱰᱤ ᱞᱚᱜᱚᱱ ᱜᱮ ᱢᱚᱦᱤᱱᱤ ᱫᱚ ᱩᱨᱫᱩ ᱯᱟᱹᱨᱥᱤ ᱛᱮ ᱢᱤᱫ ᱢᱟᱨᱟᱝ ᱛᱤᱨᱞᱟᱹ ᱨᱚᱲ ᱟᱲᱟᱝ ᱮ ᱵᱮᱱᱟᱣ ᱮᱱᱟ᱾ ᱩᱱᱤ ᱫᱚ ᱚᱞ-ᱤᱱᱰᱤᱭᱟ ᱨᱮᱰᱤᱭᱳ ᱞᱟᱦᱚᱨ ᱨᱮ ᱛᱟᱦᱮᱸᱱ ᱚᱠᱛᱚ ᱨᱮ ᱞᱟᱹᱴᱩ ᱞᱟᱹᱴᱩ ᱨᱮᱰᱤᱭᱳ ᱜᱟᱭᱟᱱ ᱥᱮ ᱵᱤᱥᱮᱥ ᱩᱪᱷᱟᱹᱱ ᱨᱮ ᱟᱡᱟᱜ ᱨᱚᱲ ᱮ ᱮᱢ ᱟᱠᱟᱫᱼᱟ᱾ ᱡᱚᱠᱷᱚᱱ ᱯᱟᱠᱤᱥᱛᱟᱱ ᱵᱨᱤᱴᱤᱥ ᱠᱷᱚᱱ ᱯᱷᱩᱨᱜᱟᱹᱞ ᱮ ᱧᱟᱢ ᱠᱮᱫᱼᱟ, ᱩᱱ ᱡᱚᱠᱷᱚᱱ ᱢᱚᱦᱤᱱᱤ ᱫᱚ ᱯᱟᱠᱤᱥᱛᱟᱱ ᱜᱮ ᱟᱡᱟᱜ ᱚᱲᱟᱜ ᱞᱮᱠᱟᱛᱮ ᱵᱟᱪᱷᱟᱣ ᱠᱮᱫᱼᱟ᱾ ᱢᱚᱦᱤᱱᱤ ᱦᱟᱢᱤᱫ ᱫᱚ ᱨᱮᱰᱤᱭᱳ ᱯᱟᱠᱤᱥᱛᱟᱱ ᱨᱮ ᱓᱕ ᱥᱮᱨᱢᱟ ᱠᱟᱹᱢᱤ ᱞᱮᱜᱼᱟ᱾

ᱱᱤᱡᱮᱨᱟᱜ ᱡᱤᱭᱚᱱ ᱟᱨ ᱜᱩᱨ
᱑᱙᱕᱔ ᱥᱟᱞ ᱨᱮ, ᱢᱚᱦᱤᱱᱤ ᱫᱟᱥ ᱫᱚ ᱵᱟᱯᱞᱟ ᱮᱱᱟᱭ ᱟᱨ ᱩᱱᱤ ᱫᱚ ᱢᱚᱦᱤᱱᱤ ᱦᱟᱢᱤᱫ ᱮ ᱵᱮᱱᱟᱣ ᱮᱱᱟ᱾ ᱢᱚᱦᱤᱱᱤ ᱦᱟᱢᱤᱫ ᱫᱚ ᱑᱖ ᱢᱮ ᱒᱐᱐᱙ ᱥᱟᱞ ᱨᱮ ᱥᱤᱭᱟᱴᱮᱞ, ᱣᱟᱥᱤᱝᱴᱚᱱ ᱨᱮ ᱜᱩᱨ ᱮᱱᱟ᱾

ᱥᱤᱨᱯᱷᱟᱹ ᱟᱨ ᱢᱟᱱᱚᱛ
 ᱢᱚᱦᱤᱱᱤ ᱦᱟᱢᱤᱫ ᱫᱚ ᱟᱭᱢᱟ ᱫᱤᱥᱚᱢ ᱡᱟᱹᱛᱤᱭᱟᱹᱨᱤ ᱥᱤᱨᱯᱷᱟᱹ ᱠᱚ ᱮᱢᱟᱫᱮ ᱛᱟᱦᱮᱸᱱᱟ, ᱚᱱᱟ ᱠᱚ ᱢᱩᱫᱽ ᱨᱮ:

 ᱑᱙᱖᱕ ᱥᱟᱞ ᱨᱮ, ᱩᱱᱤ ᱫᱚ ᱛᱟᱢᱜᱷᱟ-ᱮ-ᱤᱢᱛᱤᱭᱟᱡᱽ ᱮ ᱧᱟᱢ ᱞᱮᱫᱼᱟ, ᱯᱟᱠᱤᱥᱛᱟᱱ ᱨᱮᱭᱟᱜ ᱯᱩᱱ ᱟᱱᱟᱜ ᱡᱚᱛᱚ ᱠᱷᱚᱱ ᱪᱮᱛᱟᱱ ᱨᱮᱱᱟᱜ ᱱᱟᱜᱚᱨᱤᱠ ᱥᱤᱨᱯᱷᱟᱹ
 ᱑᱙᱙᱘ ᱥᱟᱞ ᱨᱮ, ᱩᱱᱤ ᱫᱚ ᱟᱨᱦᱚᱸ ‘ᱛᱟᱢᱜᱷᱟ-ᱮ-ᱤᱢᱛᱤᱭᱟᱡᱽ’ ᱠᱚ ᱮᱢᱟᱫᱮ ᱛᱟᱦᱮᱸᱱᱟ
 ᱑᱙᱙᱙ ᱥᱟᱞ ᱨᱮ, ᱩᱱᱤ ᱫᱚ ᱯᱟᱠᱤᱥᱛᱟᱱ ᱵᱨᱚᱰᱠᱟᱥᱴᱤᱝ ᱠᱚᱨᱯᱚᱨᱮᱥᱚᱱ ᱯᱟᱦᱴᱟ ᱠᱷᱚᱱ ‘ᱞᱟᱭᱤᱯᱷᱴᱟᱭᱤᱢ ᱮᱪᱤᱵᱷᱢᱮᱱᱴ ᱟᱣᱟᱨᱰ’ ᱠᱚ ᱮᱢᱟᱫᱮ ᱛᱟᱦᱮᱸᱱᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ